Muchownik

Muchownik (Amelanchier) je ród ze swójby róžowych rostlinow  (Rosaceae).

 Wědomostne mjeno 
Wědomostne mjeno pochadźa z francoskeho słowa la mélanche přez wopačne wottorhnjenje artikla (l'amélanche) a přidaće štomoweho sufiksa -ier.

 Wopis 
Najmjeńše družiny su w lěće zelene kerki abo małke štomy.

Měnjate łopjena su jednore, owalne a zubate abo karbowane.

 Kćenja 
Běłe kćenja su dołhe a wuske, steja w kićowych kwětnistwach a so před dospołnym rozwićom lisćowych łopjenow jewja.

Kćenja so wot insektow wopróša. 

 Płody a symjenja 
Płody su małke, jědźne, jahodojte jabłukowe płody. Zrałe płody su purpurowe abo čorne a normalnje słódko słodźa. Wone so wot ptačkow žeru.

Symjenja so wot ptačkow rozšěrjuja.

 Stejnišćo 
Rostliny su relatiwnje njenaročne. Ma radšo wapnite pódy. Někotre družiny najlěpje rostu na trawoporosćenych swětlinach w škiće druhich štomow.

 Družiny a rozšěrjenje 
K rodej Muchownik (Amelanchier) so 25 družinow w Euraziji a sewjernej Americe liči, při čimž rozšěrjenske ćežišćo je sewjerna Amerika. W srjedźnej Europje je jenož 1 domjaca, a to prawy muchownik (Amelanchier ovalis).

 Wólšowy muchownik (Amelanchier alnifolia)
 Amelanchier arborea 
 Aziski muchownik (Amelanchier asiatica)
 Amelanchier bartramiana 
 Amelanchier basalticola 
 Kanadiski muchownik (Amelanchier canadensis)
 Amelanchier confusa 
 Amelanchier fernaldii 
 Amelanchier humilis 
 Amelanchier interior 
 Nahi muchownik (Amelanchier laevis)
 Koporowy muchownik (Amelanchier lamarckii, syn. A. grandiflora )
 Amelanchier nantucketensis 
 Amelanchier obovalis
 Prawy muchownik (Amelanchier ovalis)
 Amelanchier pallida 
 Amelanchier pumila 
 Krejčerwjeny muchownik (Amelanchier sanguinea)
 Kłóskaty muchownik (Amelanchier spicata)
 Amelanchier stolonifera
 Amelanchier utahensis

 Wužiwanje 
Někotre družiny so jako pyšne kerki w zahrodach a parkach plahuja.

 Nóžki 

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 89 
 Schütt, Weisgerber, Schuck, Lang, Stimm, Roloff: Enzyklopädie der Laubbäume. Die große Enzyklopädie mit über 800 Farbfotos unter Mitwirkung von 30 Experten. ISBN 978-3-937872-39-1, strona 39, hesło Amelanchier 
 Ullstein Lexikon der Pflanzenwelt, 1973, ISBN 3-550-16019-4, strona 135 
 Ulrich Hecker: BLV Bestimmungsbuch Bäume und Sträucher, ISBN 3-405-13737-3, strona 84 
 Ulrich Hecker: BLV Handbuch Bäume und Sträucher, ISBN 978-3-8354-0021-4, stronje 292-293  

 Eksterne wotkazy 


 BioLib 
 crescent bloom 
 USDA plants database 
 Gartendatenbank 
 Plants for a Future 
 Zapisk při GRIN 

!Muchownik
Kategorija:Kerki